## Ministru kabineta rīkojuma projekta „Par Imigrācijas likuma 23.panta pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saskaņā ar Imigrācijas likuma 23.panta astotajā daļā noteikto ārzemnieku iemaksāto līdzekļu izmantošanas mērķus nosaka gadskārtējā valsts budžeta likumā. 2. 2015.gadā ārzemnieku iemaksāto līdzekļu izmantošanas mērķi ir noteikti likuma „Par valsts budžetu 2015.gadam” 46.pantā. 3. Jauna vērstpapīru – īpašam mērķim noteiktu bezprocentu valsts vērtspapīru emitēšana noteiktaImigrācijas likuma 23.panta pirmās daļas 31.punktā un šī likuma norma stājas spēkā 2015.gada 1.janvārī. 4. Ar Ministru kabineta 2013.gada 1.oktobra sēdes protokollēmumu „Par demogrāfijas atbalsta pasākumiem 2014.gadā” (prot. Nr.51, 50.§) noteikts uzdevums Finanšu ministrijai sadarbībā ar Ekonomikas ministriju divu nedēļu laikā sagatavot informatīvo ziņojumu par atbalstu jaunajām ģimenēm pirmās iemaksas veikšanai par hipotekāro kredītu pirmā mājokļa iegādei, iekļaujot tajā arī detalizētu valsts atbalsta programmas projekta raksturojumu, kā arī priekšlikumu par programmas finansēšanas mehānismu, finansējuma avotiem un uzsākšanas laiku. Izpildot šo uzdevumu, tika sagatavoti un Ministru kabineta 2014.gada 5.augustā apstiprināti noteikumi Nr.443 „Noteikumi par valsts palīdzību dzīvojamās telpas iegādei vai būvniecībai”, kas paredz valsts palīdzības sniegšanu mājokļa iegādei ģimenēm ar bērniem. Šī normatīvā akta sākotnējās ietekmes novērtējuma ziņojumā (anotācijā) ir norādīts, ka programmas finansēšana 2015. un turpmākajos gados ir plānota no Ekonomikas ministrijas budžeta programmas 33.00.00 „Ekonomikas attīstības programma”. 5. Kredītu garantiju pieejamības nodrošināšana pirmajam mājoklim un valsts atbalsta programmas uzsākšana ir arī viens no deklarācijā par Laimdotas Straujumas vadītā Ministru kabineta iecerēto darbību plānotajiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.septembrī stājas spēkā grozījumi Imigrācijas likumā nosakot, ka ieņēmumi no termiņuzturēšanās atļaujām saistībā ar ieguldījumiem nekustamajā īpašumā, kredītiestāžu subordinētajā kapitālā vai iegādājoties valsts bezprocentu vērtspapīrus tiek ieskaiti valsts pamatbudžeta programmai „Ekonomikas attīstības programma”.  Saskaņā ar 2010.gada 21.jūnija Ministru kabineta noteikumu Nr.564 „Uzturēšanās atļauju noteikumi” 73.2 punktu maksājumu atmaksā ārzemniekam pēc viņa pieprasījuma, ja pieprasījums iesniegts ne vēlāk kā četru mēnešu laikā pēc lēmuma par termiņuzturēšanās atļaujas piešķiršanu spēkā stāšanās, un ārzemnieks šajā laika periodā nav saņēmis termiņuzturēšanās atļauju.  Rīkojumā paredzētā ārzemnieku iemaksāto līdzekļu sadale atbilst likuma „Par valsts budžetu 2015.gadam” 46.pantā noteiktajiem mērķiem – Pirmā mājokļa programmas finansēšanai novirzot 635 295 euro un sistēmas administrēšanas papildu izmaksu segšanai 169 855 euro, t.sk. pamatojoties uz Imigrācijas likumā 23.panta pirmās daļas 31.punktā noteikto, sākot ar 2015.gada 1.janvāri nodrošināt jauna valsts vērtspapīru veida, kāds līdz šim netika reglamentēts – „bezprocentu valsts vērtspapīri”, izlaišana un administrēšana.  Ministru kabineta 2014.gada 6.maija noteikumi Nr.237 „Valsts vērtspapīru izlaišanas noteikumi” paredz, ka bezprocentu obligāciju emisiju nodrošināšanā sadarbojas Pilsonības un migrācijas lietu pārvalde, akciju sabiedrība „Latvijas Centrālais depozitārijs” un Valsts kase.  Drošības policijai Imigrācijas likumā ir noteikts pienākums sniegt informāciju, kas ir par pamatu tam, lai ārzemniekam aizliegtu/atļautu ieceļot vai uzturēties Latvijas Republikā. |
| 3. | Projekta izstrādē iesaistītās institūcijas | Iekšlietu ministrija  Finanšu ministrija  Akciju sabiedrība „Latvijas Centrālais depozitārijs”  Pilsonības un migrācijas lietu pārvalde  Drošības policija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Ekonomikas ministriju, Finanšu ministriju, akciju sabiedrību „Latvijas Centrālais depozitārijs”, Pilsonības un migrācijas lietu pārvaldi un Drošības policiju, valsts akciju sabiedrība „Latvijas Attīstības finanšu institūcija Altum”, Pirmā mājokļa programmas īstenošanā iesaistītās ģimenes. |
| 2. | Tiesiskā regulējuma ietekme uz tautsaimniecību un administratīvo slogu | Ar īpašam mērķim noteiktu bezprocentu vērtspapīruieviešanu tiks nodrošināta iespēja valstij uz laiku, kas nepārsniedz piecus gadus, aizņemties finanšu līdzekļus bez procentiem, ko izmantot kopējās finansēšanas nepieciešamības segšanai.  Saskaņā ar Imigrācijas likumā noteikto tiks īstenots Drošības policijai deleģētais uzdevums – nodrošināt Latvijas Republikas drošību vai sabiedrisko kārtību un drošību apdraudošu personu neieceļošanu.  Nodrošinot iespēju Pilsonības un migrācijas lietu pārvaldei ar Valsts kasi un akciju sabiedrību „Latvijas Centrālais depozitārijs” veikt informācijas apriti vienotā informācijas sistēmā, nodrošinās mazāko administratīvo slogu iesaistītajām institūcijām un ārzemniekiem, kuri vēlēsies saņemt termiņuzturēšanās atļaujas, iegādājoties valsts bezprocentu vērtspapīrus.  Pirmā mājokļa programmas īstenošana nodrošinās valsts atbalstu ģimenēm ar nepilngadīgiem bērniem, sniedzot galvojumus dzīvojamās telpas iegādei vai būvniecībai, atbilstoši Ministru kabineta noteiktai kārtībai. |
| 3. | Administratīvo izmaksu monetārs novērtējums | Tiesību aktā paredzētās rīcības tiks īstenotas valstspamatbudžeta programmā „Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.gads** | **2017.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 805 150 | 0 |  |  |
| 2.1. valsts pamatbudžets | 0 | 805 150 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -805 150 | 0 |  |  |
| 3.1. valsts pamatbudžets | 0 | -805 150 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 |  |  |  |
| 5.1. valsts pamatbudžets | 0 |  | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts kases elektrisko pakalpojumu portālā pieejamo informāciju līdz 2014.gada 31.decembra dienas beigām valstspamatbudžeta programmā „Ekonomikas attīstības programma” 45 personas kopā ir iemaksājušas 830 400,05 euro. Iekšlietu ministrija informēja, ka līdz 2015.gada 15.janvārim no valsts pamatbudžeta programmā „Ekonomikas attīstības programma” 2014.gadā finanšu līdzekļus iemaksājušajiem ārzemniekiem 44 personas ir saņēmušas termiņuzturēšanās atļaujas saskaņā ar Imigrācijas likuma 23.panta pirmās daļas 30.punktu un līdz ar to viņu iemaksātie finanšu līdzekļi 805 150 *euro* apmērā ir uzskatāmi par neatmaksājamiem no valsts budžeta.  Lai nodrošinātu Imigrācijas likuma 23.panta pirmās daļas 31.punktā paredzēto nosacījumu ieviešanai nepieciešamo pasākumu īstenošanu, 2015.gadā:   1. kopējās plānotās izmaksas izmaiņu veikšanai VMIS aplikācijā un jaunu datu apmaiņas saskarnes ar Valsts kasi un akciju sabiedrību „Latvijas Centrālais depozitārijs” izveidošanai ir 55 055 *euro*. Šo nosacījumu nodrošināšanai nepieciešamais cilvēkresursu ieguldījums ir aptuveni 130 cilvēkdienas. VMIS uzturēšanai un attīstībai organizētie iepirkumi liecina, ka vienas cilvēkdienas izmaksas ir līdz 350 *euro* (bez PVN), līdz ar to kopējās programmatūras izstrādes prognozētās izmaksas veidojas – 130 cilvēkdienas x 350 *euro* x 1,21 (PVN) (budžeta apakšprogramma 11.01.00 „Pilsonības un migrācijas lietu pārvalde”, EKK 5000 „Pamatkapitāla veidošana”). 2. Akciju sabiedrības „Latvijas Centrālais depozitārijs” noteiktā maksa par īpašam mērķim noteikto bezprocentu obligāciju uzskaites un norēķinu nodrošināšanu ir 46 800 euro. 3. Drošības policijai sistēmas administrēšanas papildu izmaksas (ierobežotas pieejamības informācija), ir 68 000 *euro* (budžeta programma 09.00.00 „Drošības policija”, EKK 2000 „Preces un pakalpojumi”).   Savukārt, saskaņā ar likuma „Par valsts budžetu 2015.gadam” 46.pantā noteikto Ministru kabineta rīkojuma projektā tiek noteikts, ka pārējā summa – 635 295 *euro* apjomā\*, kura ir iemaksāta valstspamatbudžeta programmā „Ekonomikas attīstības programma” 2014.gadā un ārzemnieks ir saņēmis termiņuzturēšanās atļauju, ir novirzāma Pirmā mājokļa programmas finansēšanai. Saskaņā ar Ministru kabineta 2014.gada 5.augusta noteikumu Nr.443 „Noteikumi par valsts palīdzību dzīvojamās telpas iegādei vai būvniecībai” sākotnējās ietekmes novērtējuma ziņojumā (anotācijā) norādīto galvojumus programmas ietvaros izsniedz un administrē valsts akciju sabiedrība „Latvijas Attīstības finanšu institūcija Altum”.  Paredzētais apropriācijas palielinājums izdevumiem Ekonomikas ministrijas, Iekšlietu ministrijas un Finanšu ministrijas budžetos tiek segts no Ekonomikas ministrijai citu pašu ieņēmumu (maksājumi, kurus veic ārzemnieks piesakoties termiņuzturēšanās atļaujas izsniegšanai) naudas līdzekļu atlikuma uz 2015.gada 1.janvāri.  \* Nosakot valsts pamatbudžeta programmā „Ekonomikas attīstības programma” ieskaitīto līdzekļu sadalījumu, jāņem vērā 2014.gada 16.decembra Ministru kabineta sēdē apstiprinātie Ministru kabineta noteikumi Nr.779 „Grozījumi Ministru kabineta 2010.gada 21.jūnija noteikumos Nr.564 „Uzturēšanās atļauju noteikumi””, kas paredz šo normatīvo aktu papildināt ar 73.2 un 73.3 punktu, kur ir noteikti gadījumi, kad ārzemniekam atmaksā saskaņā ar Imigrācijas likuma 24.panta astoto daļu veikto maksājumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas, Iekšlietu un Finanšu ministrija, valsts akciju sabiedrība „Latvijas Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

*Anotācijas IV, V un VI sadaļa – projekts šo jomu neskar.*

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītāja,

Stratēģiskās plānošanas un resursu vadības

departamenta direktore V.Feodorova

22.01.2015. 10:30

1455  
J.Volberts, 67013021

[Janis.Volberts@em.gov.lv](mailto:Janis.Volberts@em.gov.lv)